text: 
  Men fælles for de godt 2000 tidsskrifter, der er optaget i den 
  database, der er tale om, er at de opererer med et system af 
  såkaldte referees. Det er et højt forfinet system, hvor 
  tidsskriftredaktøren bruger specialister  -  referees  -  til at bedømme
   de indsendte manuskripter. Hvert manuskript sendes til mindst én 
  forsker, der selv er aktiv og anerkendt på det pågældende 
  forskningsområde. Han vurderer dels om manuskriptet overhovedet fortæller
   noget interessant, altså om emnet er vigtigt  -  og om resultaterne 
  er det. I et tidsskrift som Nature eller Science optages kun artikler
   med vigtigt nyt om vigtige emner. En referee vil desuden se på om 
  manuskriptet fremstiller sine resultater på en tilfredsstillende måde. 
  En referee anbefaler så om artiklen skal trykkes eller ej, eventuelt 
  ned nogle forandringer. I dette forfinede system er det helt afgørende
  , at en referee er anonym, så en kollega kan " slagte " et 
  manuskript uden at frygte eftervirkningerne.
  
  
  
  